Úradný vestník L 178 , 14/07/1999 S. 0052 - 0055



Rozhodnutie Komisie z 22. júna 1999 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, pokiaľ ide o výrobky na protipožiarne upchávky, protipožiarne tesnenia a na požiarnu odolnosť (oznámené pod číslom dokumentu C(1999) 1481) (Text s významom pre EHP) (1999/454/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov, vzťahujúcich sa na stavebné výrobky [1], naposledy zmenenú a doplnenú smernicou 93/68/EHS [2], a najmä na jej článok 13 ods. 4, (1) keďže od Komisie sa žiada, aby podľa článku 13 ods. 3 smernice 89/106/EHS vybrala medzi dvomi postupmi preukazovania zhody výrobku "čo najjednoduchší postup zlučiteľný s bezpečnostnými požiadavkami"; keďže to znamená, že je potrebné rozhodnúť, či pre daný výrobok alebo skupinu výrobkov je existencia systému vnútropodnikovej kontroly, za ktorý zodpovedá výrobca, nevyhnutnou a postačujúcou podmienkou na preukázanie zhody alebo či je z dôvodov súvisiacich s plnením kritérií uvedených v článku 13 ods. 4 preto potrebný zásah schváleného certifikačného orgánu; (2) keďže článok 13 ods. 4 vyžaduje, že takto určený postup musí byť vyznačený v mandátoch a v technických špecifikáciách; keďže je preto potrebné definovať pojem výrobky alebo skupina výrobkov, ktorý sa používa v mandátoch a v technických špecifikáciách; (3) keďže dva postupy ustanovené v článku 13 ods. 3 sú podrobne popísané v prílohe III k smernici 89/106/EHS; keďže je preto potrebné jasne stanoviť metódy, ktorými sa tieto dva postupy musia vykonať na každý výrobok alebo skupinu výrobkov, odkazom na prílohu III, pretože v prílohe III sa uprednostňujú určité systémy; (4) keďže postup uvedený v písm. a) článku 13 ods. 3 zodpovedá systémom stanoveným v prvej možnosti, bez priebežného dohľadu a v druhej a tretej možnosti bodu ii) oddielu 2 prílohy III a postup uvedený v písm. b) článku 13 ods. 3 zodpovedá systémom stanoveným v bode i) oddielu 2 prílohy III a v prvej možnosti, s priebežným dohľadom, bodu ii) oddielu 2 prílohy III; (5) keďže opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov uvedených v prílohe I sa musí preukazovať postupom, pri ktorom okrem systému vnútropodnikovej kontroly, ktorý uplatňuje výrobca, vykonáva schválený certifikačný orgán hodnotenie a dohľad nad systémom vnútropodnikovej kontroly alebo nad samotným výrobkom. Článok 2 Postup preukazovania zhody uvedený v prílohe II musí byť vyznačený v mandátoch pre usmernenia pre európske technické osvedčenie. Článok 3 Toto rozhodnutie je adresované členským štátom. V Bruseli 22. júna 1999 Za Komisiu Martin Bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Výrobky na protipožiarne upchávky a protipožiarne tesnenia [1]: Výrobky na požiarnu odolnosť (vrátane ochranných vrstiev) [2] [3]: - na vytváranie požiarnych úsekov a/alebo na dosiahnutie požiarnej odolnosti alebo požiarnotechnických vlastností [1] Okrem sadrových výrobkov (napr. sadrové platne, kvádre, malta), výrobkov z minerálnej vlny, kvádrov a prefabrikovaných vystužených súčastí AAC a LAC, murárskej malty, základnej/vrchnej omietkovej malty, vápnopieskových výrobkov a výrobkov z penového skla. [2] Okrem sadrových výrobkov (napr. sadrové platne, kvádre, malta), výrobkov z minerálnej vlny, kvádrov a prefabrikovaných vystužených súčastí AAC a LAC, murárskej malty, základnej/vrchnej omietkovej malty, vápnopieskových výrobkov a výrobkov z penového skla. [3] Tiež okrem panelov pre požiarnu ochranu stien alebo stropov a závesných stropných súprav (zahrnutých do rozhodnutia Komisie 98/437/ES o povrchovej úprave vnútorných a vonkajších stien a stropov (Ú. v. ES L 194, 10.7.1998, s. 39)). -------------------------------------------------- PRÍLOHA II PREUKAZOVANIE ZHODY Poznámka: pre výrobky, ktoré majú viac ako jeden spôsob zamýšľaného použitia, stanovený v nasledujúcich skupinách, sú úlohy schváleného orgánu, vyplývajúce z príslušných systémov preukazovania zhody, kumulatívne. SKUPINA VÝROBKOV VÝROBKY NA PROTIPOŽIARNE UPCHÁVKY, PROTIPOŽIARNE TESNENIA A NA POŽIARNU ODOLNOSŤ (1/2) Systémy preukazovania zhody Pre ďalej uvedený výrobok (výrobky) a zamýšľané použitie je potrebné, aby EOTA (Európska organizácia pre technické schválenia) stanovila v príslušnom usmernení pre európske technické osvedčenie nasledujúci systém (systémy) preukazovania zhody: Systém 1: Pozri smernicu 89/106/EHS, príloha III ods. 2 bod i), bez kontrolných skúšok vzoriek. Výrobok (výrobky) | Zamýšľané použitie | Úroveň (úrovne) alebo trieda (triedy) (požiarna odolnosť) | Systém (systémy) preukazovania zhody | Výrobky na protipožiarne upchávky a protipožiarne tesnenia Výrobky na požiarnu odolnosť (vrátane ochranných vrstiev) | Na vytváranie požiarnych úsekov a/alebo dosiahnutie požiarnej odolnosti alebo požiarnotechnických vlastností | všetky | 1 | Špecifikácia systému by mala byť taká, aby ho bolo možné vykonávať aj v prípade, keď nie je potrebné určiť použitie pre určitú charakteristiku, pretože aspoň jeden členský štát nemá vôbec žiadnu zákonnú požiadavku na túto charakteristiku (pozri článok 2.1 smernice 89/106/EHS a podľa potreby, bod 1.2.3 interpretačných dokumentov). V týchto prípadoch sa výrobcovi nesmie nariadiť, aby overoval túto charakteristiku, ak si neželá deklarovať použitie výrobku v tomto smere. SKUPINA VÝROBKOV VÝROBKY NA PROTIPOŽIARNE UPCHÁVKY, PROTIPOŽIARNE TESNENIA A NA POŽIARNU ODOLNOSŤ (2/2) Systémy preukazovania zhody Pre ďalej uvedený výrobok (výrobky) a zamýšľané použitie je potrebné, aby EOTA stanovila v príslušnom usmernení pre európske technické osvedčenie nasledujúci systém (systémy) preukazovania zhody: Systém 1: Pozri CPD, príloha III ods. 2 bod i), bez kontrolných skúšok vzoriek. Systém 3: Pozri CPD, príloha III ods. 2 bod ii), druhá možnosť. Systém 4: Pozri CPD, príloha III ods. 2 bod ii), tretia možnosť. Výrobok (výrobky) | Zamýšľané použitie | Úroveň (úrovne) alebo trieda (triedy) (požiarna odolnosť) | Systém (systémy) preukazovania zhody | Výrobky na protipožiarne upchávky a protipožiarne tesnenia Výrobky na požiarnu odolnosť (vrátane ochranných vrstiev) | Pre použitie podliehajúce predpisom pre požiarnu odolnosť | A, B, C | 1 | A, B, C | 3 | A, D, E, F | 4 | --------------------------------------------------